open-index/open-wikipedia-markdown huggingface dataset:
Anticosti

**Anticosti** er en øy i den kanadiske provinsen Québec. Anticosti ligger i St. Lawrence-bukta ved utløpet til St. Lawrence-elva. Øya er tynt befolket, med store skoger av kvitgran, balsamedelgran og svartgran. Mye av kysten er dominert av steile kalksteinsklipper. Innsjøene og elvene er mange og fiskerike, og flere av elvene skjærer gjennom dype juv. Den østlige delen av øya utgjør et enormt myrområde. På øya finnes en bestand av rundt 120&nbsp;000 hvithalehjort, etterkommere av 220 individer innført i 1896.

Den første europeeren som utforsket øya var Jacques Cartier i 1534. Han trodde først det var en halvøy, før han ga øya navnet *Île de l'Assomption*. Fra 1600-tallet gikk øya under navnet *Anticosti*. Dette navnets opprinnelse er ikke kjent, men det kommer muligens fra urbefolkningens ord *natiscotec* («der bjørner blir jaktet på»). I 1680 kom de første bosetterne, da Ludvig XIV av Frankrike ga Louis Jolliet myndighet over øya. Etter Ny-Frankrikes fall ble øya annektert av Newfoundland-kolonien, men i 1774 ble den overdratt til Canada. I 1974 ble øya kjøpt av provinsen Québec, som avsatte 150 km² av øya til et naturreservat.

De fleste innbyggerne på øya stammer fra Newfoundland, Saint-Pierre og Miquelon og Îles de la Madeleine. De er franskspråklige og lever av fiske, fangst og tømmerhogst. I 1909 var det over 800 hektar jordbruksland, men i dag er det ingen gårder igjen på øya.

Øyas kyst blir regnet som en stor fare for skipstrafikken i St. Lawrence-bukta. Det blir anslått at rundt 400 skipsvrak ligger ved øya; noe som har gitt den kallenavnet «buktas kirkegård».

I 2023 ble Anticosti en del av UNESCOs verdensarvliste. Den har eksepsjonelt godt bevart, rikelig og mangfoldig fossil fauna. Denne Anticosti-faunaen representerer den første masseutryddelsen av dyreliv på global skala, for 447 – 437 millioner år siden, på slutten av Ordovicium-perioden.


Fil:EtangCastor.jpg|Beverdam.
Fil:RiviereHuileAnticosti.jpg|Laksefiske i Riviere À l'Huile.
Fil:Port-Menier.jpg|Port-Menier.


## Referanser


## Eksterne lenker
*
Tromsø og Omegn Fotballkrets

**Tromsø og Omegn Fotballkrets** er en tidligere krets i Norges Fotballforbund.

Kretsen ble opprettet i 1950 da Troms Fotballkrets ble delt i Tromsø og Omegn Fotballkrets og Ofoten og Sør-Troms Fotballkrets.

Troms Innland Fotballkrets ble stiftet i 1933. Tromsø og Omegn Fotballkrets og Troms Innland Fotballkrets ble slått sammen til den nye Troms Fotballkrets 11. februar 1973.

## Kretsens ledere
* Gustav Dalsbø, Tromsø IL (1951)
* Karl Kobro, IF Skarp (1952)
* Gustav Dalsbø, Tromsø IL (1953–1954)
* Nils Winther Eng, IF Skarp (1955–1956)
* Kåre Lydersen, Nordkjosbotn (1957–1959)
* Bjørn Schjoll-Eriksen, TIF (1960–1961)
* Harald Aasmoe, IF Skarp (1962–1964)
* Guthard Johansen, IF Skarp (1965–1966)
* Per Nilsen, TIF (1967–1968)
* Magne Rognmo, Tromsø IL (1969–1972)

## Kilder
* 
* Jonny Hansen (1994): ''I "futtbollens" tjeneste: 75 år med Troms fotballkrets''
* Jonny Hansen (2015): *Leken som ble magisk. Høydepunkter i nordnorsk fotball gjennom 110 år*. ISBN 9788230329573.
Troms Innland Fotballkrets

**Troms Innland Fotballkrets** er en tidligere krets i Norges Fotballforbund.

Troms Innland Fotballkrets ble stiftet 27. august 1933. Tromsø og Omegn Fotballkrets og Troms Innland Fotballkrets ble slått sammen til Troms Fotballkrets 11. februar 1973.

## Kretsens ledere
* Johs. Høihilder, Sørreisa IL (1933–1938)
* Juel Eck, Finnsnes IL (1939–1945)
* Arnold Winter Johansen, Sørreisa IL (1946–1948)
* Asbjørn Berntzen, Pioner (1949)
* Sigfred Johansen, Pioner (1950–1951)
* Alf Andreassen, BOIF (1952–1953)
* Sigfred Johansen, Pioner (1954–1955)
* Arne Danielsen, Finnsnes IL (1956–1959)
* Erik Braathen, BOIF (1960–1961)
* Asbjørn Berg, Finnsnes IL (1962–1964)
* Arne Sneve, BOIF (1965–1966)
* Nils-Roald Kirkvik, BOIF (1967–1968)
* Oddvar Hansen, Bardu (1969–1970)
* Erik Braathen, BOIF (1971–1972)

## Kilder
* 
* Jonny Hansen (1994): ''I "futtbollens" tjeneste: 75 år med Troms fotballkrets''
* Jonny Hansen (2015): *Leken som ble magisk. Høydepunkter i nordnorsk fotball gjennom 110 år*. ISBN 9788230329573.
Nord-Troms Fotballkrets

**Nord-Troms Fotballkrets** er en tidligere krets i Norges Fotballforbund.

Nord-Troms Fotballkrets ble stiftet 23. april 1939. Den ble slått sammen med Tromsø og Omegn Fotballkrets i 1956.

## Kretsens ledere
* Peder M. Carlsen, Skjervøy IK (1939–1947)
* Olav Nilsen, Oksfjordshamn (1948–1949)
* Olve Reiersen, Nordreisa (1950–1952)
* Per Kiil, Lyngmo IL (1953)
* Kyrre Solvang, Skjervøy IK (1954)
* Odd Nylund, Skjervøy IK (1955)

## Kilder
* 
* Jonny Hansen (1994): ''I "futtbollens" tjeneste: 75 år med Troms fotballkrets''
* Jonny Hansen (2015): *Leken som ble magisk. Høydepunkter i nordnorsk fotball gjennom 110 år*. ISBN 9788230329573.
Monsunskog

**Monsunskog** eller **regngrønn skog** er type skog som vokser i tropiske og subtropiske områder som har en spesielt regnrik monsunsesong, men ellers er ganske tørt. Monsunskogene består typisk av bredbladet tørr tropisk- og subtropisk løvskog.

Monsunskog er typisk vanlig som et skogbelte i randsonen til tropisk regnskog. Skogen er ofte rik på store og edle tresorter, som for eksempel teak (*Tectona*), og feller typisk løvet i perioder.

## Eksterne lenker
*
Det ordner seg nok

***Det ordner seg nok*** (originaltittel ***Bringing Up Baby***) er en amerikansk screwballkomedie fra 1938, regissert av Howard Hawks.

Katharine Hepburn og Cary Grant spilte hovedrollene, mens filmen ble distribuert av RKO Radio Pictures. Filmen handler om en distré paleontolog, som i et forsøk på å samle inn penger til jobben kommer i kontakt med en merkelig kvinne og hennes kjæleleopard «Baby». Manuset ble skrevet av Dudley Nichols og Hagar Wilde og er basert på Wildes novelle *Bringing Up Baby*, som ble utgitt i magasinet *Collier's Weekly* 10. april 1937.

Manuset ble skrevet med Hepburn i tankene, og hennes rollefigur ble skreddersydd til skuespilleren. Innspillingen av *Det ordner seg nok* ble satt i gang i september 1937 og ferdigstilt i januar 1938. Da den ble utgitt fikk filmen blandet kritikk, men den har siden fått en større tilhengerskare, spesielt etter at den ble sendt på fjernsyn i 1950-årene. I nyere tid har den blitt en filmklassiker innen screwballsjangeren.

Filmen ble innlemmet i National Film Registry i 1990, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 97. beste spillefilm fra USA på listen «AFI's 100 Years...100 Movies». Da listen ble oppdatert i 2007 lå den på 88. plass. *Det ordner seg nok* ble også kåret av det amerikanske filminstituttet til den 14. beste filmkomedien fra USA (på listen «AFI's 100 Years...100 Laughs») og den 51. beste kjærlighetsfilmen fra USA (på listen «AFI's 100 Years...100 Passions»).

## Handling
David Huxley (Cary Grant) er en paleontolog som har en hel haug med problemer: han prøver å sette sammen et fullstendig skjelett av en Brontosaurus, han skal gifte seg om noen dager og han må imponere Mrs. Random (May Robson) for å sikre seg en donasjon til museet.

Dagen før bryllupet møter han Mrs. Randoms niese Susan Vance (Katharine Hepburn). Susan har nettopp fått en ny leopard kalt «Baby». Når Susan blir overbevist om at David er en zoolog, overtaler hun ham til å besøke henne for å ta seg av leoparden. Deretter følger en komplisert og helsprø historie om manglende dinosaurbein, folk som blir feilaktig identifisert, rare fengselssituasjoner og sirkusbråk.

## Medvirkende
* Cary Grant som Dr. David Huxley
* Katharine Hepburn som Susan Vance
* May Robson som Elizabeth Carlton Random
* Charles Ruggles som Major Horace Applegate
* Walter Catlett som Constable Slocum
* Barry Fitzgerald som Aloysius Gogarty
* Fritz Feld som Dr. Fritz Lehman
* Virginia Walker som Alice Swallow
* George Irving som Alexander Peabody
* Leona Roberts som Hannah Gogarty
* Tala Birell som Mrs. Lehman
* John Kelly som Elmer

## Referanser


## Eksterne lenker
*
Ylläs–Levi Ski Marathon

**Ylläs–Levi Ski Marathon** er et årlig turrenn på ski, som er på 67 km og går fra Ylläs til Levi i Lappland nord i Finland. Rennet var for første gang en del av Ski Classics i sesongen 2016/17. 

Det har gått skirenn mellom disse byene lenge, men rennet ble arrangert offisielt for første gang i 2016. Rennet ble avlyst i 2020 og 2021 på grunn av koronapandemien.

## Vinnere

## Referanser


## Kilder
* Resultater 2016: menn, kvinner
* Resultater 2017: menn, kvinner

## Eksterne lenker
* Offisiell hjemmeside
Drottningholms slottskyrka

**Drottningholms slottskyrka** er en del av Drottningholms slott, på Lovön, Stockholms län. Slottskirken ble skapt på dronning Hedvig Eleonoras tid og tilhører den kongelige hofforvaltningen. Kirken anvendes av Lovö menighet og gudstjeneste holdes siste søndagen hver måned.

## Historikk
Bygningsarbeidene på kirken, som utgjør det nordre tårnet på Drottningholms slott ble påbegynt i 1696. De opprinnelige tegningene hadde blitt utført av Nicodemus Tessin d.e. og hans sønn Nicodemus Tessin d.y. fullførte farens verk. Bygningen er helt rund med tre svakt utstikkende midtpartier og dekkes av en kobberkledd takkuppel med vindu og en lanternin. Fra kirkerommet leder en inngang i sør direkte til slottet. Hovedinngangen ligger på vestsiden, mot hagen.

Kirkebygningen sto klar i 1728. Året etter startet innredningsarbeidene, et arbeid som ble ledet av Carl Hårleman. I 1730 ble kirken innviet. En ombygging ble gjennomført i 1740 og i mai 1746 ble kirken gjeninnviet. Da hadde prinsesse Louise Ulrike av Preussen allerede fått Drottningholms slott som bryllupsgave da hun giftet seg med den svenske tronfølgeren Adolf Fredrik.

## Inventar
Alteret står i nordenden, midt imot kongebenken. Den åpne benkeinnredningen med midtgangen i øst-vestlig retning ble satt inn i 1910-1912. I kirken finnes et Cahmanorgel med 6 stemmer fra 1730. Prekestolens klede er brodert av Gustaf V. Altertavlen ble skapt av hoffmaleren G.E. Schröder.

## Bilder

Drottningholms slottskyrka september 2011b.jpg|Kirken 2011
Drottningsholms slottskyrka 2013.jpg|Kirkens takkrone
Drottningholm kyrka 2007a.jpg|Kirkens hovedgang


## Referanser


## Eksterne lenker
*Kongehuset om Drottningholms slottskyrka
Martin Luthers Sterbehaus

**Martin Luthers Sterbehaus** (norsk: Martin Luthers dødshus) er et minnested over Martin Luthers død, i Eisleben i den tyske delstaten Sachsen-Anhalt. Martin Luthers Sterbehaus ble oppført på UNESCOs liste over verdens kulturarv i 1996.

## Historie
Martin Luther døde i Eisleben 18. februar 1546. Stedet ble raskt mål for pilegrimer, og sengen han døde i, ble tilskrevet helbredende virkning for tannverk. I 1707 ble sengen brent av teologer fra Halle, for derved å sette en stopper for overtroen. Etter dette forsvant tilsynelatende interessen for stedet der Luther døde.   

På 1700-tallet førte jakten på selve stedet for Luthers død til en feiltakelse. Man festet seg ved det huset som idag er museum, mens hans egentlige dødssted var et hus ved Marktplatz, og som ble revet i 1570.

Dagens museumseiendom ble kjøpt av det offenlige i 1863, og Vilhelm I, den senere keiseren, etablerte en stiftelse med 6 000 Mark i grunnkapital. Rommene ble innredet slik de ble antatt å ha vært under Luthers siste dager i Eisleben. Kunstprofessor Friedrich Wilhelm Wanderer foretok en renovering av rommene 1893/1894. Etter å ha vært stengt en periode, ble huset igjen åpnet i 2013.

## Referanser
Ylläs–Levi Ski Marathon 2017

**Ylläs–Levi Ski Marathon 2017** var et 67 km langt skirenn, som gikk fra Ylläs til Levi i Lappland nord i Finland. Dette var første gang rennet var en del av Ski Classics. 

## Resultat, herrer

## Resultat, damer

## Referanser


## Kilder
* Resultater 2017: menn, kvinner

## Eksterne lenker
* Offisiell hjemmeside
Déjeunersalongen

**Déjeunersalongen** (fransk for *frokostsalongen*) er en salong i Drottningholms slottsteater på Lovön, Stockholms län. Salongen ble tegnet i 1791 av Louis Jean Desprez og ble sist restaurert mellom 1998 og 2000 ved Statens fastighetsverk. Nå brukes salongen for forskjellige festlige tilstelninger som i 2010 da Dronning Silvia innviet utstillingen *«Det dukade blomsterbordet - till fest och till vardags»*.

## Historikk

Drottningholms slottsteater ble oppført i årene 1764-1766 etter tegninger av arkitekten Carl Fredrik Adelcrantz. Oppdragsgiver var dronning Lovisa Ulrika. I 1791 ble bygningen komplettert mot vest med en større salong. Denne gangen var den franske teaterdekoratøren og kunstneren Louis Jean Desprez ansvarlig for utformingen og oppdragsgiver var Gustav III.

Gjennom salongens store vinduer skapte Desprez en intim kontakt med den engelske parken utenfor. Den nye salongen var tenkt for fester og dansetilstelninger og hoffet pleide å bruke rommet for å innta sin frokost mens hornmusikk spilte på scenen. Derfor kalles rommet også Déjeunersalongen - frokostsalongen.

I forbindelse med mordet på Gustav III i 1792 stoppet alle arbeider med det da ikke helt ferdigstilte rommet, særlig interiøret ble ikke helt klart. Teaterlivet på slottsteatret avtok og Déjeunersalongen fikk en ny funksjon som såkornmagasin, malerverksted, stenhuggerverkstad og bønnesal. Mot slutten av 1800-tallet ble hele salongen malt hvit, men ved en rekonstruksjon av veggmaleriene i 1933 fant man spor av originalfargene. Da ble veggene malt i gul marmorering med en brystningsmaling i rød og grå granittimitasjon mellom lyse lister. Taket ble utført ifølge Desprez' opprinnelige forslag.

I 1998 startet Statens fastighetsverk en ny restaurering siden salongen hadde fått vannskader og blitt slitt. Nå kunne man følge Desprez' intensjoner fullt ut og Déjeunersalongen i sin nåværende utforming gir et godt bilde på hvordan veggene var malt i 1791.

## Referanser
Gjør det rette

***Gjør det rette*** (originaltittel ***Do the Right Thing***) er en amerikansk dramakomedie fra 1989. Filmen ble produsert, skrevet og regissert av Spike Lee, som også hadde rollen som Mookie i filmen. Danny Aiello, Ossie Davis, Ruby Dee, Richard Edson, Giancarlo Esposito, Bill Nunn, John Turturro og Samuel L. Jackson har andre roller. *Gjør det rette* er også filmdebuten til både Martin Lawrence og Rosie Perez. Filmen skildrer den ulmende rasedebatten i Brooklyn på slutten av 1980-tallet.

*Gjør det rette* fikk god kritikk og ble en kinosuksess. Lee ble nominert til Oscar for beste originalmanus for manusarbeidet, og Aiello ble nominert til Oscar for beste mannlige birolle for sin rolleskildring. Filmen ble også nominert til Golden Globe for beste dramafilm.

Filmen ble innlemmet i National Film Registry i 1999, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 2007 ble den kåret til filmhistoriens 96. beste spillefilm fra USA på listen «AFI's 100 Years...100 Movies». Signaturlåten «Fight the Power», som Public Enemy spilte inn for filmen, ligger i tillegg på 40.-plass på listen «AFI's 100 Years…100 Songs».

## Handling
I Brooklyns midtsommerhete driver italieneren Sal (Danny Aiello) sin pizzarestaurant i samarbeid med sine to sønner (John Turturro og Richard Edson), pluss visergutten Mookie (Spike Lee), som leverer pizza på dørene. En rasedrevet konflikt bryter ut på pizzarestauranten, og den utarter etter hvert til noe langt verre.

## Medvirkende
* Spike Lee som Mookie
* Danny Aiello som Sal
* Ossie Davis som Da Mayor
* Ruby Dee som Mother Sister
* Giancarlo Esposito som Buggin' Out
* Bill Nunn som Radio Raheem
* John Turturro som Pino
* Richard Edson som Vito
* Roger Guenveur Smith som Smiley
* Rosie Perez som Tina
* Joie Lee som Jade
* Steve White som Ahmad
* Martin Lawrence som Cee
* Robin Harris som Sweet Dick Willie
* Paul Benjamin som ML
* Frankie Faison som Coconut Sid
* Samuel L. Jackson som Mister Señor Love Daddy
* Steve Park som Sonny
* Miguel Sandoval som Officer Mark Ponte
* Luis Antonio Ramos som Stevie
* John Savage som Clifton
* Frank Vincent som Charlie
* Richard Parnell Habersham som Eddie

## Referanser


## Eksterne lenker
*
The Sky Crawlers (film)

***The Sky Crawlers*** (スカイ・クロラ – *Sukai kurora*) er en japanskprodusert anime fra 2008, regissert av Mamoru Oshii. Filmen er en adapsjon av Hiroshi Moris roman med samme navn. Filmen ble animert i studioene til selskapet Production I.G.

## Handling
Filmens handling utspiller seg i en oppkonstruert verden som kan minne om Japan og Vesten under den andre verdenskrig og den kalde krigen. Det er fred i denne verdenen, men for å lette på spenningen blant en befolkning som er vant til krig og aggresjon, blir private selskap satt til å hyre jagerflypiloter til å kjempe i luftslag mot hverandre. 

Historien følger piloten Yūichi Kannami som blir engasjert av Rostock Corporation for å erstatte piloter som ble skutt ned av motparten Lauterns flygeress «Teacher». Handlingen dreier mest rundt Kannami og forholdet til hans følelseskalde kvinnelige sjef Suito Kusanagi og deres ansiktsløse nemesis Teacher. Historien introduserer også de mystiske karakterene *Kildren*, humanoider som er genetisk manipulert til å leve evig i en tilstand som «barn». 

Stemningen i filmen er rolig og dvelende, avbrutt av scener med voldsomme luftkamper. Musikken er laget av den kjente japanske komponisten Kenji Kawai.

## Mottakelse
Filmen vant prisen for beste animasjonsfilm på den 63. Mainichi Film Awards i 2008.

## Referanser


## Eksterne lenker
* 
*  ''The Sky Crawlers - Trailer'' på YouTube
*
Alec Trevelyan

**Alec Trevelyan** (**006**), også kjent som **Janus**, er en rollefigur som er hovedmotstanderen til James Bond i filmen *[[GoldenEye]]* fra 1995. Rollen ble spilt av Sean Bean og hans utseende ble også brukt i videospillet *[[GoldenEye 007 (1997 videospill)|GoldenEye 007]]* fra 1997.

Trevelyan er den eneste 00-agenten (med unntak av Bond selv) som har en rolle i en Bond film som har vesentlig spilletid og dialog i filmen. Den eneste andre 00-agenten som er synlig i en Bond-film er *[[Octopussy]]* hvor 009 ble spilt av stuntmannen Andy Bradford. Ut over å se baksiden på hodene deres eller se dem like før de blir drept eller er døde allerede (*[[Operasjon Tordensky]]*, *[[Med døden i sikte|A View to a Kill]]*, and *[[The Living Daylights]]*), så blir andre 00-agenter sjelden sett og bare omtalt. Da Bean var på audition for filmen ble han vurdert for rollen som Bond.

Trevelyan har blitt rangert blant de beste Bond-skurkene og er vurdert som en mørk motstykke til Bond.

## Referanser
Andrea Borella

**Andrea Borella** (født 23. juni 1961) er en italiensk fekter som konkurrerte i florett.

Han representerte Italia under Sommer-OL 1984, der han tok gull i lagkonkurransen.

## Referanser


## Eksterne lenker
*
Vladimer Aptsiauri

**Vladimer Aptsiauri** (født 4. februar 1962, død 14. mai 2012) var en georgisk-sovjetisk fekter som konkurrerte i florett.

Han representerte Sovjetunionen under Sommer-OL 1988, der han tok gull i lagkonkurransen.

## Referanser


## Eksterne lenker
*
Ilgar Mammadov

**Ilgar Mammadov** (født 15. november 1965) er en russisk fekter som konkurrerte i florett.

Han representerte Sovjetunionen under Sommer-OL 1988, der han tok gull i lagkonkurransen. Han tok også gull under Sommer-OL 1996 for Russland.

## Referanser


## Eksterne lenker
*
PC-UX

**PC-UX** er en portering av operativsystemet UNIX System III som ble foretatt av NEC Corporation til deres APC-III og PC-9801 personlige datamaskiner. Operativsystemet hadde omfattende støtte for grafikk, og PC-UX og MS-DOS kunne eksistere side om side på samme harddisk. Den hadde også filoverføringsmuligheter mellom MS-DOS og PC-UX.

I 1985, var prosen for PC-UX på APC III §700.

NECs senere portering av UNIX System V ble kalt PC-UX/V.

## Se også
* Xenix

## Referanser
The Other Woman

Alternativer for *The Other Woman*:

## Film
**[[The Other Woman (2009)]]*, amerikansk dramafilm fra 2009 med Natalie Portman i hovedrollen.
**[[The Other Woman (2014)]]*, amerikansk komedie fra 2014 med Cameron Diaz i hovedrollen.
Liste over medaljevinnere under Sommer-OL 1896

**Liste over medaljevinnerne under Sommer-OL 1896** inneholder samtlige medaljevinnerne i Sommer-OL 1896 i Athen, Hellas. 

## Friidrett

## Sykling

}
|
|-
|Runde
|
|
|
|-
|10&nbsp;km
|
|
|
|-
|100&nbsp;km
|
|
|*ikke utdelt*
|-
|12 timer
|
|
|*ikke utdelt*
|}

## Fekting

## Turn

## Skyting

## Svømming

## Tennis

## Vektløfting

## Bryting

## Kilder
https://www.olympic.org/olympic-results
Ny START-avtale

**Ny START-avtale** (**Strategic Arms Reduction Treaty**) (russisk: СНВ-III, *SNV-III*) er en kjernefysisk nedrustningsavtale mellom USA og Russland med det formelle navnet *Tiltak for ytterligere reduksjon og begrensning av strategiske offensive våpen*. Den ble undertegnet 8. april 2010 i Praha og trådte i kraft, etter ratifisering, 5. februar 2011. Den ble i 2021 forlenget til 2026.

Ny START erstattet Moskva-traktaten (SORT-avtalen), som utløp i desember 2012. Navnet er en oppfølging til START I-traktaten, som gikk ut i desember 2009, og det ble følgelig foreslått en START II-avtale, som aldri trådte i kraft og START III-traktaten, hvor forhandlingene ikke ble avsluttet.

Under betingelsene i avtalen, ble antall strategiske kjernefysiske missiler redusert til det halve. Et nytt inspeksjon- og verifikasjonregime er etablert som erstatning for mekanismene i SORT-avtalen. Den begrenser ikke antallet operativt inaktive lagrede kjernefysiske stridshoder som forblir høyt – tusenvis i både de russiske og amerikanske arsenaler.

Ifølge en rapport skrevet av *Reuters* 9. februar 2017, under president Donald Trumps første 60-minutters telefonsamtale med Russlands president Vladimir Putin, spurte Putin om å utvide Ny START-avtalen. President Trump svarte da, etter å ha rådslått med sine rådgivere hva det var, at den favoriserte Russland og var «en av flere dårlige avtaler som er fremforhandlet av Obama-administrasjonen».

Under Trump kom det ikke til enighet om en forlengelse. Umiddelbart etter at Joe Biden ble innsatt som USAs president, ble avtalen forlenget med fem år, til 4. februar 2026.

## Oversikt
Under betingelsene i avtalen, vil antall strategisk kjernefysiske missiler bæreraketter vil bli redusert til det halve. Avtalen begrenser antall deployerte strategiske kjernefysiske stridshoder til 1550, som er ned nesten to tredjedeler fra den opprinnelige START-avtalen, samt 10 % lavere enn den utplassert strategiske stridshode grense i 2002 Moskva-Traktaten. Men det totale antall distribuerte stridshoder, kan overstige 1550-grensen med et par hundre fordi det per bombefly regnes bare ett stridshode, uavhengig av hvor mange det faktisk bærer. Det vil også begrense antall deployerte og ikke-utplasserte interkontinentalt ballistiske missil (ICBM) bæreraketter, ubåtutskutte ballistiske missiler (SLBM), og tunge bombefly utstyrt for kjernefysiske våpen til 800. Antall deployerte ICBM, SLBM, og tunge bombefly utstyrt for kjernefysiske våpen er begrenset til 700. Traktaten åpner for satellitt-og ekstern overvåking, samt 18 på-stedet inspeksjoner per år for å kontrollere grensene.

## Se også
* Strategic Arms Limitation Talks (SALT I og II)

## Referanser
Vakttältet (Drottningholm)

**Vakttältet** er en bygning i nærheten av Kina slott, innenfor Drottningholms slottspark, på Lovön, Stockholms län.

Da Gustav III overtok Drottningholms slott i 1777 var Kina slott i flittig bruk av hoffet og det ble nødvendig å ha en bygning for vaktmannskapet. Den nye *Corps de Garde-byggnaden* (eller *Vakttältet*) ble oppført i årene 1781-1782. 

Bygningen er tegnet av Carl Fredrik Adelcrantz, som også tegnet Kina slott og det er utformet som et tyrkisk eller romersk soldattelt. Bygningen minner om Kopperteltene i Hagaparken som ble skapt noen år senere av Louis Jean Desprez. 

Vaktteltets forside og gavlene er kledde med malte metallplater, som en kulisse, baksiden er av tradisjonelt trepanel, hvor også alle husets vindusåpninger finnes. Teltene på Drottningholm og i Hagaparken reflekterer romantikkens gjennombrudd på andre halvdel av 1700-tallet med dens interesse for historie og fremmede kulturer. 

På 1800-tallet fungerte bygningen som forlegning for forskjellige vaktstyrker og mannskaper som deltok i infanteriskolen. Det har siden vært lager. Vaktteltet ble restaurert på 1990-tallet, da fasaden fikk tilbake sin opprinnelige farvesetning. I dag er vaktteltet et utstillingslokale om Drottningholmsparken og dens bygninger.

Drottningholms slott med omgivende miljø er siden 1991 opptatt på Unescos verdensarvliste.

## Referanser


## Kilder
* Informasjonstavle på plassen oppsatt av Statens fastighetsverk (SFV)
Alfonso Yuchengco

**Alfonso T. Yuchengco** (kinesisk: 楊應琳, pinyin: *Yáng Yìng-lín*; Pe̍h-ōe-jī: *Iûⁿ Èng-lîm*; født 6. februar 1923 i Manila, død 15. april 2017 samme sted) var en ledende filippinsk industriherre og diplomat.

## Liv og virke
Alfonso Yuchengco kom fra en rik familie som var involvert i trevarer, byggevirksomhet og handel i Manila. Før Annen verdenskrig kom han til skolen en elegant bli kjørt av en sjåfør, og kom tett innpå sine mestizo klassekamerater på *La Salle*.

Han arvet en blomstrende forskringsvirksomhet etter faren, Don Enrique Yuchengco, som hadde slektsrøtter i Nan'an i Fujian i Kina.

Yuchengco spredte familiens investeringer til bankvirksomhet, bygg og annen virksomhet. Han var en sterk støtte av EDSA I og EDSA II, og nær alliert med presidentene Fidel Ramos og Gloria Macapagal-Arroyo. Han var også viktig for forskjellige eierskapstransaksjoner vedrørende PLDT, som var landets største selskap en gang.

Alfonso Yuchengco var Filippinenes ambassadør til Folkerepublikken Kina fra 1986 til 1988, og ambassadør til Japan fra 1995 til 1998. Han var senere spesialutsending til Kina, Japan, og til Sør-Korea, så vel som filippinask permanent representant til De forente nasjoner fra 2001 til 2002.
Frykten er mitt våpen

***Frykten er mitt våpen*** kan vise til:
* Frykten er mitt våpen (roman), roman av Alistair MacLean fra 1961
* Frykten er mitt våpen (film), film fra 1972 basert på romanen
Vilan

**Vilan** (eller *Hvilan*) er en bygning inne på Drottningholms slottområde på Lovön i Stockholms län.

## Historikk
Vilan ble oppført i 1792 for ballettmesteren Louis Gallodier og ble tegnet av Louis Jean Desprez Bygningen ligger nordvest for Ekerövägen og er fra 1935 et statlig bygningsminne. Siden 1991 er Vilan en del av Unescos verdensarv.

Eiendommen består av en hovedbygning og to frittstående sidebygninger. Hovedbygningen aksentueres av en tverrstilt, innføyd bygningskropp i to etasjer. Samtlige tak er utformet som saltak, kledd med svartmalte metallplater på hovedbygningen respektive enkeltkrum teglstein på sidebygningene.

I 1792, straks etter Gustav IIIs død fikk ballettmesteren Louis Gallodier rett til å bo i Vilan resten av livet av hertug Karl II (siden Karl XIII). Kontrakten gjaldt siden også for hans barn og slekt som innehadde eiendommen fram til 1868. Etter en tids forfall fungerte Vilan som kafé.

I 1906 overtok Axel Wallenberg som fikk renovert eiendommen. Blant annet ble kinesiske håndmalte tapeter og veggmalerier bevart. Nåværende veranda stammer fra 1914. Årene 1988-89 ble det utført en omfattende opprustning av interiør og eksteriør. Bygningen brukes nå som privatbolig.

## Kilder
* RAÄ:s bebyggelseregister: EKERÖ DROTTNINGHOLM 1:1 - husnr 36, VILAN.
Corvida

**Corvida** ble tidligere regnet som én av to parvordener i gruppen sangfugler (Passeri), som opprinnelig ble foreslått av Sibley & Ahlquist (1990). Standard taksonomisk praksis ville normalt rangert dem som en infraorden. Nyere forskning slår imidlertid fast, at Corvida ikke er noen distinkt klade (altså ei gruppe bestående kun av nære slektninger), men i stedet en evolusjonær grade. Corvida har nå derfor blitt erstattet med en serie overfamilier, som regnes som ganske basale blant sangfuglene.

Man antok at kooperativ hekking, som blant annet er vanlig blant Maluridae, Meliphagidae, Artamidae og Corvidae, var et felles apomorfi for denne gruppa, men beviser fra oppdatert fylogeni av gruppa, viser at den snarere var et resultat av parallell evolusjon.

Familiene som tidligere utgjorde Corvida, i henhold til Sibley & Ahlquist, er flyttet til gruppene Passeri, Meliphagoidea og Corvoidea, men forholdet internt i disse gruppene er fortsatt uavklart avklart.

## Referanser




## Eksterne lenker
*
Henry Gabriel Ginaca

**Henry Gabriel Ginaca** (født 19. mai 1876, død 19. oktober 1918 i Hornitos i California) var en amerikansk ingeniør. 

På oppdrag fra James Dole konstruerte han i 1911 en maskin som kunne skrelle ananas og fjerne kjernen automatisk. Denne maskinen ble kalt Ginaca-maskinen. Maskinen revolusjonerte frukt- og hermetikkindustrien.

Ginaca døde i 1918 under spanskesyken.

## Eksterne lenker
* John H. Lienhard: «No. 690. The Ginaca Machine», *The Engines of Our Ingenuity*
Parallellisme (biologi)

**Parallellisme** eller **parallell evolusjon** er innenfor evolusjonsbiologien en hendelse der samme genetiske og morfologiske struktur utvikles gjentatte ganger innen en og samme klade.

## Se også
* Konvergent evolusjon
* Koevolusjon
LineageOS

**LineageOS** (også skrevet **Lineage OS**, **Lineage OS Android Distribusjon** eller **Lineage**) er et operativsystem med åpen kildekode for smarttelefoner og nettbrett, basert på Android. Det er etterfølgeren til CyanogenMod, som ble forket i desember 2016 da Cyanogen Inc. kunngjorde at de skulle avslutte utviklingen og slå av infrastrukturen bak prosjektet. LineageOS ble offisielt lansert 24. desember 2016, med kildekoden tilgjengelig på GitHub.

Siden Cyanogen Inc. beholdt rettighetene til Cyanogen-varemerket, ble prosjektet navngitt LineageOS.

## Bakgrunn
CyanogenMod (ofte forkortet «CM») var en svært populært åpen kildekode operativsystem for smarttelefoner og nettbrett, basert på Android - mobilplattform. Selv om kun et delsett av totale CyanogenMod brukere valgte å rapportere deres bruk av programvaren, indikerte i 23. mars 2015, rapportene at over 50 millioner mennesker brukte CyanogenMod på sine telefoner. Systemet ble ofte brukt som utgangspunkt for utviklerne av andre ROMer.

I motsetning til CyanogenMod, vil root-tilgang ikke være innebygd i programvaren, men tilgjengelig som en separat .zip-fil, som valgfritt kan installeres. Hvis brukeren installerer root zip-filen på enheten, kan de senere fjerne filen ved hjelp av «su fjerning» .zip-fil.

Utviklere av LineageOS har laget en app som heter «FlipFlap», spesielt utviklet for LineageOS. Appen bringer mer funksjonalitet til flipdeksler.

## Se også
* Replicant – en variant av LineageOS med alle blobber og ikke-frie drivere fjernet.
## Referanser


## Eksterne lenker
* 
* 
* XDA-Developers - Indeks tråden for uoffisielle utgivelser av LineageOS
* LineageOS Wiki
Drottningholms badhus

**Drottningholms badhus** er kongefamiliens private kaldbadehus i Mälaren ved Drottningholms slott på Lovön, Stockholms län. Badehuset står sør for slottet i et område som på begynnelsen av 1800-tallet ble utformet med løvtrebevokste øyer og kanaler, forbundet med broer samt en liten gangbro som leder til selve badehuset. Området er ikke tilgjengelig for allmennheten.

Området er utformet som engelsk park og er den eneste større utbyggingen på Drottningholm som ble utført etter Gustav IIIs død. Badehuset ble oppført i 1792 på oppdrag fra hertug Karl (siden Kar XIII) etter tegninger av C.C. Gjörwell. Det er formgitt i tidens klassisistiske tempelstil med tympanon og tannsnitt langs takkanten. Drottningholms badehus er sannsynligvis det eldste bevarte i sitt slag i Sverige.

## Bilder

File:Badhuset Drottningholm 2012.jpg|Badehuset sett fra Kärsön i 2012
File:Drottningholms badhus 1802, Axel Fredrik Cederholm.jpg|Badehuset med omgivelser 1802
File:Drottningholm badhuset 1940.jpg|Badehuset entréside på 1940-tallet
File:Drottningholm badhuset 2011.jpg|Badehuset sett fra Kärsön i 2011


## Referanser


## Litteratur
*
SS-4 Sandal

**SS-4 Sandal** (russisk: **R-12**) var et ballistisk missil utviklet og tatt i bruk av Sovjetunionen under den kalde krigen. GRAU-betegnelsen ble **8K63** (8K63U eller 8K63Y i kyrillisk for den silo-lanserte versjonen), og det ble gitt NATO-rapporteringsnavnet **SS-4 Sandal**. R-12 missilet hadde mulighet til å angripe mål på midlere avstander med termonukleære stridshoder i megatonnklassen, og utgjorde hoveddelen av den sovjetiske offensive missiltrussel mot Vest-Europa. Bruk av R-12-missiler på Cuba forårsaket cubakrisen i 1962. Totalt 2335 raketter ble produsert og alle ble ødelagt i 1993 under Den sovjetiske og amerikanske rustningskontroll-traktaten.

## Referanser


## Eksterne lenker
* Globalsecurity.org R-12 ICBM
Russlands Grand Prix 2017

**Russlands Grand Prix 2017** (offisielt navn: *2017 Formula 1 VTB Russian Grand Prix*) var et Formel 1-løp som ble arrangert 30. april 2017 på Sotsji Autodrom i Russland. Det var den fjerde runden av Formel 1-sesongen 2017, og også fjerde gang Russlands Grand Prix ble arrangert i Formel 1-sammenheng.

Løpet ble vunnet av Mercedes-føreren Valtteri Bottas, som tok sin aller første løpsseier i Formel 1. På andreplass kom Ferraris Sebastian Vettel, som startet i pole position, og på tredje Ferraris Kimi Räikkönen, som også satte løpets raskeste runde som var ny banerekord. Med seieren ble Bottas den første finske føreren til å vinne et Formel 1-løp siden Räikkönen vant Australias Grand Prix 2013.

## Klassifisering
### Kvalifisering

### Løpet

**Noter til tabellene:**
* - Carlos Sainz jr. fikk en gridstraff på tre plasser for å ha forårsaket en kollisjon med Lance Stroll i forrige løp.
* - Stoffel Vandoorne fikk en gridstraff på 15 plasser for å ha overskredet bilens motorkomponentkvote.
* - Fernando Alonsos bil sviktet under den første oppvarmingsrunden. Hans plass på griden ble stående tom.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser




## Eksterne lenker
*
William Matson

**William Matson** (født **Wilhelm Mattson** 18. oktober 1849 i Lysekil, død 11. oktober 1917) var en svensk-født amerikansk skipsreder. Han grunnla Matson Navigation Company.

## Tidlig liv
Wilhelm Matson sa han ble født den 18. oktober 1849 i et område kjent for fiske og seiling, Lysekil i Västra Götaland, Sverige. Han ble foreldreløs i løpet av sin barndom og gikk på offentlige skoler i Sverige, men tok avbrekk et år for å dra til sjøs ti år gammel.

## Karriere
Matson kom til New York i 1863 som byssegutt, fjorten år gammel. Han arbeidet seg opp i den maritime verden og kom til San Francisco i California etter en seilas rundt Kapp Horn i 1867. Etter to år var han kaptein på et skip som hovedsakelig fraktet kull til Spreckels Sugar Companys raffinerier. Han ble amerikansk borger 2. september 1871 og arbeidet ombord i Spreckel-familiens yacht. Matson ble venn med tycoonen Claus Spreckels som finansierte mange av Matsons nye skip. I 1882 kjøpte Matson sitt første skip, «Emma Claudina» oppkalt etter Spreckels' datter.

Økt handel brakte en tilsvarende interesse til Hawaii som en turistattraksjon. USS «Wilhelmina», et skip for 148 passasjersom kom i 1910. Flere dampskip fortsatte å komme i flåten. Da Matson døde i 1917 i en alder av seksti-sju, bestod Matson flåten av fjorten av de største, raskeste og mest moderne skip i Stillehavets passasjer-ruter.

I tillegg til å fungere som President i Matson Navigation Co., var Matson President i Honolulu Consolidated Oil Co., Atlas Wonder Mining Co., og Wonder Waler Co. i tillegg fungerte han som Direktør for National Ice Co., Honolulu Plantation Co., Paauhau Sugar Plantaion Co., og Hakalau Plantation Co.. En av de høye æresbevisninger som Matson fikk, var hans utnevnelse som konsul for Sverige. . Mens han var svensk konsul var han instrumental for den svenske paviljongen på Panama Pacific International Exposition i 1915. Matson var også president i San Francisco Chamber of Commerce og var aktiv i samfunnslivet i byen og regionen.

## Personlige liv
Matson var gift tre ganger. Første gang var i midten av 1870-årene med Margaret Neil i California som ble omtalt 7. desember 1917 i *San Francisco Chronicle*, De fikk fem barn: Walter (1877), Ida (1879), Emily (1881), Arthur (1882), og Theodore (1884). Walter Matson ble senere leder av farens omfattende virksomhet. Matsons ble skilt og kaptein Matson giftet seg med Evadne Knowles i juni 1887.Hun døde noen måneder senere.

## Død og ettermæle
Matson døde 11. oktober 1917.

I 1987 ble Matson innlemmet i den Nasjonale Maritime Hall of Fame på den amerikanske handelsflåtens museum i New York.

(Merk: på grunn av brann er dokumenter i Lysekil fra 1860-1870 om Matsons fødsel, arbeide og andre saksdokumenter av hans tidlige liv aldri blitt funnet. Likeledes dokumenter i San Francisco som ville dokumentere hans bemerkelsesverdige amerikanske drøm (inkludert ankomst og statsborgerskap ble også ødelagt i brannen etter jordskjelvet i 1996.)

## Referanser
Kantongatan

**Kantongatan** med tilhørende bebyggelse er et historisk område vest for Drottningholms slottspark på Lovön, Stockholms län. Området ble anlagt som et mønstersamfunn på midten av 1700-tallet på initiativ av Lovisa Ulrika og hennes ektemann Adolf Fredrik. På 1700-tallet ble det lille brukssamfunnet kun kalt *Drottningholms Hall- och Manufakturrätt* og her skulle forskjellige *manufakturer* jobbe uten laugstvang. Da lå bygningene tett samlet og på eldre kart vises en reguleringsplan som et enkelt rutenett. Etter hvert ble flere hus flyttet eller revet og det ble mer rom mellom husene. Ved senere flyttinger har symmetrien delvis blitt gjenskapt. Kantons  brukssamfunn regnes også som et av forbildene for den svenske hagebyen.

Fra Kantongatens nordre del fantes det fram til begynnelsen av 1900-tallet en direkte tilfartsvei til slottet. Her lå Grindstugan, også kalt *Kantonbommen.* Ved Kantongatens søndre del (hus nummer 11) ligger Lilla Kina som ble bygd i 1753, samtidig med det første Kina slott. Kantongatens allé fortsetter i rett linje nordvest for Ekerövägen, hvor den heter *Skolallén*. På 1750-tallet ble det også anlagt en allé som gikk rett vestover til Lovö kirke, den heter nå Lovö kirkeallé.

På Kanton ble det etablert en produksjon av elegante produkt som finsmedarbeider, blondeknipling og silkeveveri. Til produksjon av slike fikk Lovisa Ulrika  plantet mullbärsträd til oppforing av silkemaskenes. Silkevevere fra Frankrike ble hentet til Sverige for å veve, men produksjonen fungerte ikke særlig bra i det svenske klimaet og ble lagt ned etter ti år.

Initiativet til et håndverkssamfunn vitner om Lovisa Ulrikas interesse for håndverk og fremming av det. Manufakturens produkter ble i stor grad brukt til slottets eget behov, blant annet i forbindelse med byggingen av Kina slott. I en tid da kinesisk kultur og kunst var høyeste mote skulle navnet *Kanton* føre tanken til den kinesiske handelsbyen med samme navn (nå Guangzhou). Bebyggelsen er dog typisk svensk. Under Kantons blomstringtid, som varte til 1767, bodde det i gjennomsnitt 70 til 80 personer i samfunnet. Noen større betydning fikk Kanton aldri som industriell faktor. De fleste anlegg forfalt etter Adolf Fredriks bortgang i 1771.

Alle bygninger langs Kantongaten hadde opprinnelig en enhetlig lys farge, som passet for bygninger like ved Drottningholms slott. Man ville gi husene en farge som ga inntrykk av at det var steinhus. I dag finnes et titalls hus bevart, disse er modernisert og bebos av privatpersoner. Hele området inngår siden 1991 i Unescos verdensarv. Bygningene er bygningsminner som eies og forvaltes av Statens eiendomsverk.

## Bygninger i utvalg
Husnumreringen telles fra sør til nord.

## Småsted
SCB endret i 2015 sin metode for å beregne statistikk for tettsteder og småsteder. Bebyggelsen på Kantongaten tilhører etter denne revisjonen ikke lenger tettstedet Drottningholm, men regnes som en egen *småort* med *småortskod* S0228. Bebyggelsen hadde da 59 innbyggere på et areal på 60 dekar.

## Referanser


## Litteratur
*
Okiøyene

**Okiøyene** (japansk: 隠岐諸島 – *Oki-shotō*, eller 隠岐の島 – *Oki-no-shima*, 隠岐群島 – *Oki-guntō*) er en øygruppe i Japanhavet om lag 50 kilometer utenfor kysten av Honshu. Øyene tilhører Japan, og administreres fra prefekturet Shimane.

De største øyene i arkipelet er hovedøya Dōgojima lengst mot nord, og i sør de tre mindre øyene Chiburijima, Nishinoshima og Nakanoshima som går under fellesbetegnelsen *Dōzen*.

## Referanser


## Eksterne lenker
*
Swallow Airplane Company

**Swallow Airplane Company** var en tidlig amerikansk flyfabrikk.

## Historie
I januar 1920 ble E. M. Laird Aviation Co. Ltd. etablert med kjøpet av det seks måneder gamle Wichita Aircraft Company som omfattet dets fly og fabrikken, Watkins Manufacturing Company. Oilman Jakob Mollendick og en Buick-Franklin salgsmann, W. A. Burke. Begge bidro med 15&nbsp;000 dollar. Den første Swallow ble konstruert av Buck Weaver og testfløyet i april 1920. Laird ansatte flere flygere som senere ble fremtredende i virksomheten. Buck Weaver var også med på å etablere Waco Aircraft. Walter Beech og Lloyd Stearman utviklet Swallow New Swallow. Etter Emil Matteus Lairds avgang i 1923 og etablering av E. M. Laird Airplane Company ble selskapet omdøpt til Swallow Airplane Mfg. Co.

Swallow var kjent for å ha bygget Swallow TP i ganske stort antall, tiden tatt i betraktning. En stor andel av piloter utdannet på slutten av 1920-tallet og tidlig på 1930-tallet fikk den i TP. På slutten av 1927 satset eieren Mollendick det meste av selskapets formue på byggingen av «Dallas Spirit» som var ment å fly til Asia etter Dole Air Race. Selskapets eiendeler ble solgt til Victor Roos.

## Litteratur
* Bill Gunstow: *World Encyclopedia of Aircraft Manufacturers*. Utgiver: Naval Institute Press, Annapolis
* Joseph Jutner: *U.S. Civil Aircraft Vol. 2*. Utgiver: Aero Publishers, Los Angeles.
## Referanser

## Eksterne lenker
* Mer om Swallow:
Toksiske fugler

**Toksiske fugler** er en eksklusiv gruppe med **giftige fugler**, som i praksis består av fire arter fordelt i tre slekter.

* Blåkroneifrit (*Ifrita kowaldi*)
* Giftpitohui (*Pitohui dichrous*)
* Løvplystrer (*Colluricincla megarhyncha*)
* Vekselpitohui (*Pitohui kirhocephalus*)
Joseph Warren

**Joseph Warren** (født 11. juni 1741 i Roxbury, Massachusetts, død 17. juni 1775) var en nordamerikansk politiker og general.

Warren ble i 1764 praktiserende lege i Boston. Han tok sammen med Samuel Adams og John Adams livlig del i den politiske agitasjonen mot den engelske regjeringen. Warren formulerte i september 1774 de såkalte Suffolk-bestemmelsene, som bestemte i nødsfall også væpnet motstand mot regjeringen. Han var medlem av de første tre provinskongressene (1774–75) og den tredjes president. Han ble den 14. juni 1775 utsett til generalmajor ved Massachusetts armé og falt tre dager senere som frivillig i slaget ved Bunker Hill. Warren var berømt som politisk taler og etter Samuel og John Adams den mest innflytelsesrike whiglederen i Massachusetts.

## Referanser


## Kilder
*
Yngvars saga víðförla

***Yngvars saga víðförla*** (Sagaen om Yngvar den vidfarne) er en fornaldersaga som sies å ha blitt skrevet på 1100-tallet av Odd Snorresson.

Sagaen forteller om den svenske vikingen Ingvar den vidfarne, og skildrer det siste vikingferden til Det kaspiske hav i 1041, med mange litterære overdrivelser.
## Referanser


## Litteratur
* Logan, Donald F. (1992). *The Vikings in History,* 2. utg., s. 202. Routledge. ISBN 0-415-08396-6
* Oddr Snorrason (oversatt av Theodore M. Andersson) (2003). *The Saga of Olaf Tryggvason*. Cornell University Press. ISBN 0-8014-4149-8 
* Ross, Margaret Clunies (2000). *Old Icelandic Literature and Society* Cambridge University Press. ISBN 0-521-63112-2

## Eksterne lenker
* The Saga of Yngvar the Traveller, i engelsk oversettelse av Peter Tunstall
*Norrøn tekstutgave; heimskringla.no
* Norrøn tekstutgave; snerpa.is
Overflate-til-overflate-missil

Et **bakke-til-bakke-missil** (engelsk: *surface-to-surface missile*, SSM) er et missil utviklet for å bli avfyrt fra bakken eller fra sjøen, og treffe mål på land eller til sjøs. Slike missiler kan avfyres fra håndholdte eller kjøretøymonterte innretninger, fra faste installasjoner eller fra skip.   

Missilene drives vanligvis av en rakettmotor, men kan også skytes ut med en sprengladning, ettersom plattformen som oftest står stille eller beveger seg langsomt. De har som regel finner eller vinger for å gi løftkraft og stabilitet, selv om missiler med svært høy hastighet eller kort rekkevidde kan selv om missiler med svært høy hastighet eller kort rekkevidde kan være uten vinger og i stedet fly på ballistisk bane. Det første operative bakke-til-bakke-missilet var den tyske V1-flygebomben, drevet av en pulserende jetmotor.  

Moderne bakke-til-bakke-missiler er som regel styrte. Ustyrte bakke-til-bakke-missiler omtales som raketter (for eksempel RPG-7 eller M72 som er panservernraketter), mens våpen som BGM-71 TOW eller AT-2 Swatter er styrte panservernmissiler.  

## Eksempler
* MGM-140 ATACMS 
* Scud-familien
* Naval Strike Missile
* BGM-109 Tomahawk
* 3M-54 Kalibr
* 9K720 Iskander

## Typer
Det finnes en rekke ulike varianter av bakke-til-bakke-missiler. De kan kategoriseres etter bruksområde, måltype (for eksempel sjømålsmissil), flyprofil og utskytningsplattform. Kategoriene overlapper ofte. Missilene kan avfyres fra faste siloer, veimobile utskytere, jernbanevogner eller sjøbaserte plattformer.

Kryssermissiler flyr i lav høyde og hastighet, alltid innenfor atmosfæren, og motoren er i drift under hele flytiden. Ballistiske missiler har en kort motordrevet fase (boostfase) før de går over i en ubemannet bane som ofte forlater atmosfæren (midtbanefasen), og avslutter med høyhastighets nedslag under innflyvning.

Ballistiske missiler klassifiseres vanligvis etter rekkevidde:

* Kortdistanse ballistisk missil (SRBM): Rekkevidde under 1 000 km.
* Mellomdistanse ballistisk missil (MRBM): Rekkevidde mellom 1 000 og 3 000 km.
* Intermediate-distanse ballistisk missil (IRBM): Rekkevidde mellom 3 000 og 5 500 km.
* Interkontinentalt ballistisk missil (ICBM): Rekkevidde over 5 500 km.

## Referanser


## Eksterne lenker
*
Sakishimaøyene

**Sakishimaøyene** (japansk: 先島諸島 – *Sakishima-shotō* eller 先島群島 – *Sakishima-guntō*) er en øygruppe på grensen mellom Østkinahavet og Filippinerhavet. Øyene hører til Ryukyuøyene i Japan og administreres fra prefekturet Okinawa.

## Øyene
Sakishimaøyene er delt inn i to grupper, her listet med de tre største øyene i hver gruppe:

*Miyakoøyene
:*Irabu-jima
:*Miyako-jima
:*Tarama-shima
*Yaeyamaøyene
:*Iriomote-jima
:*Ishigaki-jima
:*Yonaguni

## Referanser


## Eksterne lenker
*
Aurabanen

**Aurabanen** var en smalsporet jernbane (sporvidde 750&nbsp;mm) gjennom Litldalen mellom Sunndalsøra og Osvatnet i Møre og Romsdal fylke. Banen ble anlagt som en industribane i forbindelse med vannkraftutbyggingen i området, men drev også noe persontrafikk. Den nederste strekningen fra Sunndalsøra og inn til Dalen (160 moh) var ferdig i 1916.

Fra Dalen stasjon ble det anlagt en togheis, som trakk togene opp til «Topp heis» om lag 800 moh. Togheisen var konstruert som trallebane med krysning midtveis. Trallene på heisen hadde plass til to vogner. Fra toppen av heisen fortsatte banen innover til Holbu og Osvatnet. Banen hadde både damplokomotiv og bensinlokomotiv.

Selskapet gikk imidlertid konkurs allerede i 1919, og strekningen fra Sunndalsøra til Linset ble da erstattet av bilvei. Strekningen fram til Osbuvatnet ble ferdigstilt i 1941. Under den andre verdenskrig ble det anlagt nytt spor fra Sunndalsøra til Hammerkaia, og legging av nytt spor oppover mot Linset ble påbegynt, men aldri fullført.

Den øverste strekningen fra Holbu til Osbuvatnet ble nedlagt i 1951. Aursjøvegen følger nå denne delen av jernbanetraséen. Resten av jernbanen ble nedlagt i 1954.

Traséen for både togheisen og jernbanelinja er synlige i terrenget ennå.

## Referanser




## Eksterne lenker
*
**Togheisen, foto Romsdalsmuseet/Digitaltmuseum
**Stasjon og persontog i dalbunnen, foto MiA - Museene i Akershus
**Sunndalsøra stasjon
**Øvre del langs bergveggen, utsikt ned Litledalen
*Banen i OpenStreetMap
Daitōøyene

**Daitōøyene** (japansk: 大東諸島 – *Daitō-shotō*) er en gruppe på tre koralløyer i Filippinerhavet, ca. 360 km sørvest for Okinawa. Øyene tilhører Japan og administreres fra prefekturet Okinawa.

Det to nordligste øyene, Minami-daitō og Kita-daitō, ligger om lag 7 kilometer fra hverandre og er bebodde. Den betraktelig mindre øya Oki-daitō er ubebodd og ligger isolert ca. 150 kilometer sør for Minami-daitō.

Minami-daitō og Kita-daitō har hver sin flystripe for lokal flytrafikk.

## Øyene

## Referanser


## Eksterne lenker
*